Bròva

Bròva o benlèu Bròvas (Brovès en francés) es una anciana comuna provençala situada dins lo departament de Var e la region de Provença-Aups-Còsta d'Azur. Situada dins lo camp de Canjuers, la comuna foguèt annexada a Selhan en 1970 e evacuada en 1974.

Geografia
Lo vilatge se situa sus lo plan de Canjuers, au nòrd-èst dau departament de Var, a quauqua ren coma 840 mètres d'altitud, en fond de bacin endoreic.

La comuna aviá una superficia de 34,81 km²Ministère de l'Intérieur, https://gallica.bnf.fr/ark:/12148/bpt6k5485759r/f637 , La situation financière des communes de France et d'Algérie en 1923, 1925, p. 614.
vignette|upright=1.8|centre|Bròva èra au nòrd-oèst de Selhan, lo vilatge novèu de Bròva en Selhan es completament au sud, près de la RD562.

Toponimia
Mistral dona lo nom e sa prononciacion, Brovo; cita de fòrmas ancianas Brova, Broves, Broveses Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, vol. 1, p. 385. Dauzat, que coneis la prononciacion, explica que Brovedes (1036-1066) es una latinizacion, correspondant a un dobtòs *brog-id-is, qu'auriá pas pogut donar Bròva. Son explicacion es lo gau broga « limit » ---> « camp » Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 120. Los Féniés, coma Dauzat, explican lo nom per *broga, « camp, limit » Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 99.

Per lo gallic broga, Delamarre dona de traduccions diferentas. Dins lo Diccionari de la Lenga, explica brog(i) per « territòri, region, frontiera, marcha » Xavier Delamarre, Dictionnaire de la Langue gauloise, ed. Errance, 2na edicion, 2008, p. 90, dins los Noms de Luecs celtics, definís brogā per « lo camp (dau cap) » (sènsa citar Bròva) Xavier Delamarre, Noms de lieux celtiques de l'Europe ancienne, ed. Errance, 2012, p. 91, çò qu'es confòrme a la tradicion toponimica e au Gaffiot (lo mot passèt au latin). Bensai, es una question d'epòca.

Istòria
Decidida en 1963, la creacion dau camp militar de Canjuers supausava l'evacuacion e la dissolucion de la comune de Bròva. Lo 10 d'aost de 1970, la comuna de Bròva foguèt suprimida per decret e incorporada a Selhan per fusion simpla https://www.insee.fr/fr/metadonnees/cog/commune/COM83024-broves. Bròva èra dau canton de Comps d'Artubi http://cassini.ehess.fr/cassini/fr/html/fiche.php?select_resultat=6094 e Selhan dau canton de Faiença, mas aquò aviá ges d'importància. Lo vilatge a pas conegut d'exercici militar, d'aquí son bon estat de conservacion, mas se tròba dins lo perimètre de seguretat daus tirs <ref>http://canal-d.tv/videos/broves-en-canjuers-village-fantome-soumis-au-pillage/ a 1'15</ref>.

An atribuït aus abitants un terrenh dins un masatge novèu de la comuna de Selhan, que sonèron Bròva en Selhan (en francés Brovès-en-Seillans) près de la RD562 Draguinhan-Grassa, a mai de 30 km dau Bròva vertadier. En realitat, pauc de Brovencs'' (gentilici supausat) i anèron viure; cau dire que sovent leis ostaus a Bròva en Selhan èran pas prèsts.

Lo 7 de junh de 1974, los 59 residents que demoravan foguèron expulsats de seis ostaus https://web.archive.org/web/20210128035323/https://www.francebleu.fr/emissions/racontez-nous/provence/broves-village-sacrifie. L'electricitat foguèt copada.

Coma per tot lo camp, es defendut au public d'anar au vilatge. Coma la RD 25, autorizada a la circulacion a condicion de s'arrestar pas, traversava Bròva, foguèt desviada.
|thumb|center|300px|Vista dau vilatge despuèi la RD25
Las teuladas en teulas foguèron remplaçadas per de tòlas rojas, que permeton eis ostaus d'aver pas tròp de gotieras. L'armada ensaja ansin d'entretenir lei bastiments, mas lei pèiras d'enquadrament dei pòrtas e fenèstras son pilhadas e lo vilatge menaça de s'arroïnar (videò) http://canal-d.tv/videos/broves-en-canjuers-village-fantome-soumis-au-pillage/.

Demografia

Luecs e monuments

Personalitats liadas ambé la comuna
 Jean Joseph de Rafélis de Broves (1715-1782), comte de Bròva.
Vèire tanben
 Comunas de Var

Liames extèrnes

Nòtas

Categoria:Anciana comuna de Var